La regidoria d’Esports obri el termini d'inscripció per al programa d'Esport en Edat Escolar
31 d’agost 2018

![Imagen 1](/media/dzaihkt4/49_p_foto-deporte-edad-escolar-2017-2018_minifoto.jpg)

El dilluns 3 de setembre s’obrirà el termini d'inscripció per a les activitats del programa d'Esport en Edat Escolar fins al 19 de setembre, que servirà perquè xiquetes i xiquets, des de primer de primària a quart d’ESO, s'inicien en els esports i practiquen activitats físiques. La iniciativa és fruit del programa de foment de l'Esport en Edat Escolar, promogut per l'Ajuntament de Sagunt a través de la delegació d'Esports. El mateix dia 3 també s'obrirà el procés d'inscripció dels cursos de natació i activitats físiques, recreatives i de salut fins al 30 de setembre. 

  

Enguany, l'oferta d'activitats del programa d'Esport en Edat Escolar consta de 16 disciplines: escacs, atletisme, bàsquet, handbol, futbol sala, gimnàstica aeròbica, gimnàstica estètica, gimnàstica rítmica, judo, lluita, multiactivitat, multiesport, rugbi, voleibol, tennis i tennis de taula. Les categories d'inscripció per edat dels xiquets i les xiquetes són de prebenjamí (6 a 7 anys), benjamí (8 a 9 anys) aleví (10 a 11 anys), infantil (12 a 13 anys), cadet (14 a 15 anys) i categoria especial (6 a 15 anys).

  

La inscripció es podrà fer en qualsevol dels següents centres esportius locals: pavelló José Veral, piscina Almudàfer, piscina del Poliesportiu Municipal (internuclis) i piscina Casa de la Joventut. L'horari d'atenció serà de 8.30 a 14 h i 16 a 21 h. En el cas que un mòdul no complete un mínim d'alumnes necessaris tindran un termini per a inscriure's en un altre. A partir del 28 de setembre es podrà consultar en la web de l'Ajuntament si els alumnes tenen plaça en el mòdul sol·licitat. A continuació, de l'1 al 15 d'octubre es podrà sol·licitar el canvi dels mòduls no activats als activats en este procés.

  

El dilluns 1 d'octubre comença el curs escolar per a tots els mòduls activats. Amb la iniciativa Esport en Edat Escolar, l'Ajuntament de Sagunt posa a la disposició dels més joves l'oportunitat d'iniciar-se en l'esport i, així, adquirir experiència en les activitats físiques, promovent els hàbits saludables i la participació en grup.

  

La inscripció per a l'Esport en Edat Escolar, del 3 al 19 de setembre, en totes les instal·lacions esportives de dilluns a divendres de 9 a 14 h i de 16 a 20 h.

  

Respecte als horaris per a la matriculació dels cursos de natació i d’activitats físiques, recreatives i de salut seran els següents en cada instal·lació esportiva: en la piscina Casa de la Joventut, de dilluns a dimecres de 10 a 14 h i els dimarts i dijous de 16 a 19 h. O en la consergeria de la piscina els dimarts, dijous i divendres de 9 a 10 h i de 10.30 a 13 hores, i els dilluns, dimecres i divendres de 15 a 17.30 h i de 18 a 20.30 h. En la piscina Almudàfer, de dilluns a divendres de 8.40 a 14 h i de dilluns a dijous de 17 a 19 h. En la piscina Poliesportiu Municipal (internuclis), de dilluns a divendres de 8.30 a 14 h.

  

  

Més informació en el següent enllaç: [Esport en Edat Escolar​](/es-va/ajuntament/servicios/Deportes/Pagines/Documentos-Iniciación-Deportiva.aspx)

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-esports-obri-el-termini-d-inscripcio-per-al-programa-d-esport-en-edat-escolar/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-esports-obri-el-termini-d-inscripcio-per-al-programa-d-esport-en-edat-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-esports-obri-el-termini-d-inscripcio-per-al-programa-d-esport-en-edat-escolar/ "Linked In")
*   [](mailto:?body=https://aytosagunto.es/va/actualitat/la-regidoria-d-esports-obri-el-termini-d-inscripcio-per-al-programa-d-esport-en-edat-escolar/)